Adomas Bitė

Adomas Bitė (kartais – Bitis) (1836 m. Belazariškis, Raseinių apskritis – 1884 m. sausio 10 d. Poitiers) – 1863 m. sukilimo dalyvis.

 Biografija 
Gimė valstiečiu, pasak. Vaižganto, mokslų nebuvo ėjęs, tačiau pramokęs staliaus amato keliaudavo statydamas trobas. Turėjęs šokios tokios įtakos, todėl dar iki sukilimo kalintas.http://www.paneveziomuziejus.lt/files/krastieciai/Jukneviciaus%20Bite_Adomas.pdf

1863 m. kovo mėn. įstojo į Tomo Kušleikos būrį. Su Mamertu Gedgaudu buvo pasiųstas į Šiaulių apskritį rinkti ginklų ir savanorių. Vėliau priklausė M. Gedgaudo būriui. 1863 m. balandžio 28 d. dalyvavo kautynėse netoli Krakių ir Lenčių (Krakių valsčius), birželio 20 d. – prie Žaiginio. M. Gedgaudui 1863 m. birželio 18 d. patekus į nelaisvę vadovavo būriui. Rugpjūčio 15 d. kovėsi prie Mažuolių, rugsėjo 8 d. – prie Žąsaičių, rugsėjo 11 d. – prie Budrių, spalio 27 d. – prie Notiniškių Šiaulių apskrityje. 1863 m. pabaigoje (ar 1864 m. pradžioje) palikęs būrį V. Povilanskiui išvyko į Prancūziją parūpinti ginklų ir užsienio valstybių pagalbos, bet, sukilimui pralaimėjus, nebegrįžo. Gyveno Paryžiuje. Dalyvavo Paryžiaus komunos kovose. http://www.paneveziomuziejus.lt/files/krastieciai/Jukneviciaus%20Bite_Adomas.pdf Vėliau gyveno Poitiers, ten ir mirė. Palaidotas Pierre Levée kapinėseAdomo Bitės mirties įrašas Prancūzijos Vjeno (Vienne) departamento archyvo Puatjė (Poitiers) merijos civilinės būklės aktų knygoje, 9 E 229/402, 1884, Nr. 34. https://archives-deux-sevres-vienne.fr/ark:/28387/vta949509fab1f58e80/daogrp/0/1/idsearch:RECH_e1d96a8d023b2c1c4dfe177c7fbf9df0?id=https%3A%2F%2Farchives-deux-sevres-vienne.fr%2Fark%3A%2F28387%2Fvta949509fab1f58e80%2Fcanvas%2F0%2F9&vx=1027.65&vy=-1619.75&vr=0&vz=4.08105, kapas neišlikęs.

 Šaltiniai 

 Literatūra 
 Adomas Bitė – Žemaitijos legenda / Mindaugas Stakutis, Rima Rinkevičienė. – Vilnius: BALTO print, 2020. – 96 p.: iliustr. – ISBN 978-609-8193-32-9

Kategorija:1863 m. sukilėliai
Kategorija:Prancūzijos lietuviai